《再和静乐》
宋代·郑清之

夫君论事回天力，期文如贡厥篚织。
天葩瑞时来帝傍。天香染衣未渠息。
因携天上白琅玕，散作天花天女识。
冰清谁似乃翁誉，玉尘孩视宁馨色。
月中疏影射银汉，雪裹樛枝护磐石。
望林笑策盖世勋，万户侯封为公得。
吹彻楼头画角春，十行朝拜睿思墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。